Selle nädala saates: turvaliselt kodus.
Näeme Hiina kristlasi, kes pagesid usulise tagakiusu eest USAsse,
pääsedes napilt Hiina tagasisaatmisest.
Veel:
Neid rünnatakse!
Põhja-Indias tapetakse kristlasi, hävitatakse kirikuid,
ning tuhanded pagevad elu eest.
Kes mahitab verist vägivalda sealsete kristlaste vastu?
Ja:
Iisraeli riigi taassünd 75 aasta eest, ligi 2000-aastase vaheaja järel.
Näeme, kuidas ta püsis, ja nüüd lausa õitseb, keset loendamatuid vaenlasi.
Tere vaatama selle nädala saadet! Olen George Thomas.
Olen Wendy Griffith. Tundsime sust puudust, George.
Tänan, kuus kuud.
Ta oli ära 6 kuud.
- Tore olla tagasi! - Tore, et oled tagasi!
- Tänan! - Sain üksi hakkama!
Said!
Aga sinuga on parem, tore, et tagasi oled!
- Tänan! - Teeme nii!
Pärast usulist tagakiusu Hiinas
pages terve kristlik kogudus turvapaika ja usuvabadust otsima.
Aastaid pidid nad Lõuna-Koreas ja Tais
taluma ebakindlust ja pidevat hirmu, et neid sunnitakse Hiina naasma.
Jah, ja nüüd on Mailille koguduse 63 liiget
lõpetanud pika väljarännu vabadusse.
CBN’i Aasia korrespondent Lucille Talusan teatab,
kuidas Jumal päästis nad viimasest ohust
ning avas neile ukse uude kodusse siin, USAs.
Mailille kogudus pages Hiina Rahvavabariigist 2019. a.
Lõuna-Koreasse ja seejärel Taisse.
Eksiilis lootsid nad saada ÜRO pagulasstaatust,
kuid lootus näis kaduvat,
kui Tai immigratsioonipolitsei vahistas kõik 63 liiget
viisade aegumise tõttu.
Pastor Pan rääkis CBN’i Uudistele, et muretses tuleviku pärast.
Nägin, et Tai politsei erineb Hiina omast.
Hiina politsei peksab meid vahistamisel,
ja vahel tundsin õudu,
et kui meid saadetakse Hiina tagasi, läheb meil kõigil palju hullemaks.
Pastor Tim Conkling, kes aitas kogudust Tais,
muretses Hiina agentide pärast, kes võisid nad röövida pärast seda,
kui nad trahvi maksmise järel vahi alt vabastatakse.
Võis juhtuda, et Tai valitsus ja politsei ei suuda takistada
inimrööve ja pantvangistamisi.
Nende olukord oleks jäänud väga ebakindlaks ja ilmselt ohtlikuks.
Jumal kuulis me palveid.
Isegi nii hirmsaid asju
kui koguduse vahistamist ja pagulaslaagrisse paigutamist
kasutas Jumal olukorra raskuse ilmestamiseks.
See aga liigutas USA valitsust tegema kiiremat otsust nende vastuvõtmiseks.
Pastor Pan ütles, et teda hämmastas Jumala imeline sekkumine.
Olin üllatunud ameeriklaste sõnadest,
et nad on juba piletid ostnud ja et peame lahkuma kohe.
See oli lausa uskumatu.
Mulle meenus salm Iiobi raamatust:
Olin vaid kuulnud sinust, nüüd aga näen.
Kui lennuk õhku tõusis, oli see kui unenägu.
See meenutab mulle, et Jumal tegutseb ja teeb, mida tõotab.
Dallases maandudes võeti Mailille koguduse liikmed soojalt vastu.
Hiina Abi, Rahvusvahelised Vabaduse Otsijad ja muud inimõigusühingud
aitasid neil leida usuvabaduse ja varjupaiga USAs.
Pastor Pan’i poeg Paul ja teised Mailille koguduse liikmed
on tänulikud oma uue elu eest USAs.
Minu kõige nauditavam vabadus on nüüd teadmine,
et saan viimaks ametlikult koolis käia.
Tänan Jumalat kõige eest, mida Ta me kõigi heaks on teinud.
Ta viis meid välja kinnipidamiskeskusest ja tõi USAsse,
ning usun, et Ta laseb meil siin, USAs, rahus elada.
Lucille Talusan, CBN’i Uudised.
Tänan, Lucille! Kariibi mere saarel Hispaniola
asub kaks riiki, Dominikaani Vabariik ja Haiiti.
Aastal 2022 käis DVs üle 8 miljoni inimese,
millega ta tõusis regiooni menukaimaks turismiriigiks.
See sissevool kasvatas seksikaubandust riigis.
Paraku on Haiitist lootusetu vaesuse käest pagevad sisserändajad
kõige haavatavamad ohvrid.
CBN’i Chuck Holton räägib loo.
Dominikaani Vabariigil on sisserändeprobleem.
Olukord Haiitis on põhjustanud piiriületuste tõusu,
ning täna on haiitilasi 25% DV elanikkonnast.
Sõitsime kõrvalisse piiripunkti, et probleemi tajuda.
Seda tõket Haiiti ja Dominikaani Vabariigi vahel
nimetavad dominikaanlased oma ’Trumpi müüriks’.
See püstitati siia alates 2019. a., et haiitilased ei tulvaks nende riiki,
mis tekitaks neile palju kulu.
Kuid probleem pole kadunud.
Ja nad peavad seda tara ka sõduritega kaitsma,
kuna muidu lõigatakse see läbi või hüpatakse lihtsalt üle.
Haiitilased elavad batei’des, vaeseimais aguleis.
Paljud töötavad suhkrurootaludes,
troopikariigi suurimas tööstusharus.
Töö on palav, ränk ja vähetasustatud.
Kui politsei tuleb, peame lihtsalt ära jooksma.
Valitsus jahib ja saadab välja õigete dokumentideta haiitilasi.
Mullu saatsid võimud tagasi rekordilised 162 000 haiitilast.
Meil pole kuhugi pöörduda, kui meid ära kasutatakse või koguni röövitakse.
Tööd on väga raske leida. Peame ise ära elama.
DVs on hinnanguliselt 2 miljonit dokumentideta haiitilast,
kuid asi on veel keerulisem.
See on üks vaeseimaid linnaosi Santo Domingo’s, ja haiitilasi pilgeni täis.
Tegelikult on paljud sealsed elanikud sündinud DVs,
aga oma haiiti päritolu tõttu ei saa nad automaatselt DV kodakondsust,
ja neil pole ka Haiiti kodakondsust.
Seega pole neil kummagi riigi dokumente.
Nii jäävad nad juriidiliselt halli alasse,
mistõttu neil on väga raske elatist teenida.
Sageli saavad nad töötada vaid salaja,
ja paljude töö on teenindada turiste,
kes käivad iga aasta neis valgeis liivarandades.
Õnnetuseks on välisraha ja lootusetu vaesuse kooslus
muutnud Dominikaani Vabariigi üleilmse seksturismi kasvulavaks,
ning üle 20% tüdrukuist rasestuvad enne 18. eluaastat.
Nii palju perekondi panevad oma tütred prostitueerima,
et teenida pisut raha, sest elu on nii raske.
Ja siis jäävad tütred rasedaks,
ja nii saadakse emaks kõigest 12-14-aastaselt.
Nii tuleb toita veel üht suud, ja seepärast visatakse nad välja.
Parakaleo ühing ehitab seda kodu vallasemadele
keset batei'd Santo Domingo lähedal.
Tuua nad siia ja aidata neil leida turvapaik,
ja samuti õpetada neile oskusi eluks,
mille abil nad võiksid leida mingi töö, jne.
Pastor Simon juhendab seda kava ja juhib väikest kogudust,
mis rajati selle hoone katusele.
Prostitutsioon on Dominikaani Vabariigis suur probleem.
Alustatakse juba 12-aastaselt.
Nii tahame oma kavaga neid ses olukorras aidata.
Pastor Simon oskab haiiti, hispaania ja inglise keelt ja annab oma parima,
et aidata selle kogukonna liikmeil parandada elu ilma keha müümiseta.
La Casa El Roi on tema uus kava noortele, eriti naistele,
pere- ja ühiskonnaõpetuse andmiseks.
Ent niikaua kui turistid tahavad kulutada raha Dominikaani Vabariigis
keelatud vilja jahtimisele, on see vaevaline töö.
Chuck Holton, Santo Domingo’st CBN’i Uudistele.
Järgnevalt, põletatakse kirikuid ja tapetakse kristlasi.
Miks tahetakse tappa kristlasi Indias?
Anname teada hetke pärast.
Tere tagasi! Kirde-Indias rünnatakse kristlasi.
See toimub Manipur’i osariigis,
kus ligi 3 miljonist elanikust on pea 40% kristlased.
Hävitatud on ca 34 kirikut umbes tosinas külas.
Üle 50 kristlase on tapetud ja vähemalt 20 000 on kodudest pagenud.
Vägivald puhkes valitsuse plaanide tõttu
tõsta eelisseisundisse kohalikud etnilised hindud.
CBN’i Mark Martin küsis äsja David Curry’lt,
Üleilmse Kristliku Abi presidendilt ja tegevjuhilt,
kes on nende veriste rünnakute taga.
David, kes ründab kristlasi ja nende kirikuid?
Manipur’is on etnilised pinged.
See on osariik Kirde-Indias.
Aga ründeid on tegelikult mahitatud.
Arvan, et pingeid õhutab keskvalitsus, BJP erakond,
mis on kujutanud kristlust võõrkehana Indias.
Nende sõnum näib olevat,
et kui sa pole hindu, siis pole sa tõeline indialane,
ja see on lubanud vägivalla õhutamist kristlaste ja ristikirikute vastu.
Hävitatud on kümneid kristlikke kirikuid alates 3. maist,
mil märatsemised algasid, ja see on puudutanud sadu ja tuhandeid.
Praegu on vist 9000 kristlast kodunt pagenud selle vägivalla eest.
Kuidas seda ka ei kujutaks, olgu etnilise vägivalla või anarhiana,
näib India valitsus vaatavat alati kõrvale
ja puhuti koguni õhutavat vägivalda kristlaste vastu Indias.
Sinu sõnutsi, David, on paljud kristlased pagenud.
Üle 30 kiriku on põletatud. Kuidas nad praegu vastu peavad?
Praegu on nad varjupaikades.
Mul on veel videoid neist inimestest, kes magavad hunnikus varjualustes,
mis puhuti on kuidagi kokku klopsitud.
Nad on tõesti nagu äraaetud.
Sama juhtus kõigest paar kuud tagasi, novembris-jaanuaris, Chhattisgarh’is,
hoopis teises kandis.
Seepärast ütlengi, et peame jälgima teguviisi.
Mõlemal juhul, eriti praegu Manipur’is, on meil videotõendid,
et politsei abistab kirikuid ründavaid märatsejaid.
Seepärast tuleb arvestada nende tegusid, mitte sõnu.
Ja keskvalitsus ja kohalikud omavalitsused
näivad mängivat kokku märatsejatega, kes ründavad kirikuid ja kristlasi.
Miks õhutab riigi valitsus vägivalda kristlaste vastu?
India on riik, kus on palju keeli ja palju valuutasid.
Nad on olnud paljuski väga pluralistlikud, kuid alates 2014. a.,
kui võimule tuli peaminister Modi, surub ta peale nägemust
ühtsest Indiast, ühtsest usust, ühtsest valuutast.
Ta sunnib peale oma agendat,
ja seetõttu on palju kordi rünnatud ja tõrjutud kristlasi ja koguni moslemeid.
Kristlased on praegu vägivallast enim puudutatud,
ja seal elab 65 miljonit kristlast.
Paljud neist on ränga tagakiusu all.
David, mida ütlevad sealsed kristlased, kuidas mõjutab see nende usku?
Nende usk on paljuski tugevnenud. Mõnel juhul on rahvas lihtsalt hirmul,
kuna vägivald tuli täiesti ootamatult, otsekui mingist poliitikast ajendatuna.
See konkreetne rünnak algas,
kui võeti vastu seadus, millega anti erivoli teatud rühmale Indias,
ja seetõttu otsustasid nad rünnata kristlasi.
Seega, alati luuakse mingi eeldus,
millest lähtuvalt saaks rünnata kristlasi.
See muudab kristlaste elu ebakindlaks
neis maapiirkonnis ja koguni rahvarohkemais paigus.
Kuidas peaksid USA ja rahvusvaheline üldsus sellele reageerima?
Olen kutsunud välisministeeriumi
kõige kõrgemal tasemel seda Indiaga arutama,
ja tõsi on, et pingeid on kõvasti kruvitud
alates selle valitsuse võimuletulekust aastal 2014:
sadu protsente tõusu vägivallas ja kristlaste ründamises.
See pole juhus!
Välisministeerium peab selle üles võtma.
Sõbrad ei lase sõpradel inimõigusi rikkuda.
See on moto, mida püüan neile meenutada.
Me vajame Indiat, seda kaunist maad täis kauneid inimesi.
Mõistan, et on geopoliitilisi vaatenurki Hiina ja muis asjus,
kuid valitsus peab tegutsema.
Ütleksin veel, et see on hetk, mil kristlased USAs ja läänes
peavad tegutsema ja võtma sõna India asjus.
Jagage neid lugusid. Jagage pilte, kui ränk see ka poleks.
Meil on võrgus pilte sellest vägivallast ja rünnakute toimepanemisest.
Ja palvetage India kristlaste eest!
David, kuidas aitab teie ühing Üleilmne Kristlik Abi neid kannatavaid kristlasi?
Anname põgenikele abi, majutust, peavarju, kõike, mida suudame,
et aidata neil jalule saada ja olla soolaks ja valguseks rängimais oludes.
Rahvas saab ka aidata -
püütakse aidata otse tuhandeid põgenikke.
David Curry Üleilmsest Kristlikust Abist, tänud teie ja te ühingu töö eest!
Täname meile rääkimast!
Tänan!
Järgnevalt, tänapäeva ime, millest sündis juudiriik.
Näeme, kuidas see rahvas tõusis sõjapimedusest maailma valguseks.
Tere tagasi saatesse! Iisraelis on palestiina terroristid
tulistanud Gaza’st üle 900 raketi juudiriigi pihta.
Üle 90% asulaisse sihitud rakettidest on alla tulistatud,
kuid mõned pääsesid läbi ja surmasid vähemalt ühe iisraellase.
Raketisadu sundis pea 2 miljonit inimest otsima varju
varjendeist, tänavailt ja isegi Tel Aviv’i randadest.
Raketitule ajendasid Iisraeli löögid
terroristliku Palestiina Islamidžihaadi juhtide
ja rakettide stardiplatvormide vastu Gaza’s.
75 aastat tagasi muutis Tel Aviv’i kunstigaleriis allkirjastatud avaldus
maailma igaveseks.
Tohutute raskuste kiuste sündis verinoor Iisraeli riik.
Meie kolleeg Chris Mitchell vaatab tagasi juudiriigi rajamisele
ja näitab, kuidas sellest pisiriigist sai maailma suurvõim.
Siin, Iseseisvushallis, teatas David Ben Gurion 14. mail 1948
tänapäeva Iisraeli riigi sünnist.
Esimest korda pärast 2000-aastast vaheaega
oli juudi rahval oma riik.
Ta valis sõnad, mis siin kirjas:
Käesolevaga kuulutame, et Iisraeli maal rajatakse juutide riik,
mille nimeks saab Iisraeli riik.
Nii sündis riik kõikidele juutidele.
Ben Gurion seisis siin kui hääl 11 miljonile juudile üle maailma,
kel polnud häält, elukohta ega kusagile minna.
Isaac Dror'i missioon siin on tagada,
et Iisraeli sünnilugu jääks püsima ja leviks.
Seda tõotas meile Jumal.
Oleme ainus rahvas maailma ajaloos,
kes elab samal maal, räägib sama keelt ja usub sama Jumalat
üle 3000 aasta järel.
Piibli põhjal arvavad paljud,
et Iisraeliga täitus Hesekieli raamatu ettekuulutus,
kus juudi rahva kuivanud luud ärkavad ellu - pärast 2000-aastast pagulust.
Ühingud nagu Juudi Esindus
aitasid rajada alust juudiriigi sünnile 2000 aasta järel.
Juudi Esindus mängis juhtrolli
tänapäeva Iisraeli riigi rajamises ja sünnis.
Juudi Esinduse rajamise eesmärk
oli ühelt poolt ühendada juudi rahvas üle ilma
ja esindada juudi rahvast üle ilma Briti mandaadi all,
olla ühing, mis juhiks ja rajaks juudi rahva rahvuskodu Iisraeli maal.
Et täielikult mõista riigi sünniimet,
mõtelgem, et see juhtus holokausti ehk heebrea k. šoah’ järel,
mil kogu maailm sai teada, et Natsi- Saksamaa tappis kuus miljonit juuti.
Mõelda vaid, et kõigest kolm aastat pärast šoah’d,
juudi rahva madalpunkti paguluses, alustasime oma lunastusprotsessi
ja taastasime iseseisvuse pärast 2000 aastat õudusi!
Kui see pole ime, siis ma ei tea, mis ime on.
Siiski kummutab Dayan müüdi, et Iisraeli algus on seotud holokaustiga.
Iisraeli ei rajatud holokausti tõttu, Iisrael rajati holokausti kiuste.
Iisrael oleks olnud palju tugevam, suurem, turvalisem, edukam riik,
kui maailmas oleks olnud veel kuus miljonit juuti ja nende järeltulijat.
Kuid Iisrael on tagatis, et teist šoah’d juudi rahvale ei tule.
Nüüd, 75 aastat hiljem, kaitseb Iisrael oma turvalisust ja julgeolekut
maailma ühe võimsama sõjaväe abil.
Toona koosnes see väikestest väga isamaalistest üksustest,
kellest mõned elasid üle holokausti, saabusid paadiga Euroopast,
tõmbasid selga armeemundri, astusid lahingusse ja kaitsesid Iisraeli
kuue araabia armee vastu 1948. a.
Täna oleme ülimalt organiseeritud, arenenud ja hästi rahastatud sõjavägi,
ehk tugevaim regioonis,
olles tehniliselt kõvasti üle kõikidest meie vaenlastest.
Iisrael on ka majanduslik ime.
Ses pisiriigis, kus elanikke vähem kui 10 miljonit,
on enim uusi ettevõtteid elaniku kohta maailmas,
mistõttu teda kutsutakse idufirmariigiks.
John Medved, riskikapitali investeerimisfirma OurCrowd’i asutaja,
esitleb neid saavutusi oma investorite aastakoosolekul.
Iisrael peakski ju seda tegema, eks?
Kui Iisrael poleks idufirmariik, mis meist siis saaks?
Paraku on see meie saatus. Meie saatus on luua.
Meie saatus on parandada maailma.
Oleme lihtsalt väike rahvas, kes teeb suurt kära,
kuid küllap enamus iisraellasi, palvemütsiga või ilma,
võtab seda kui vaimulikku ettevõtmist:
et teeme seda mitte pelgalt raha pärast, vaid hea tegemiseks.
Ometi on läbi ajaloo Iisraeli ees olnud pea ületamatud tõkked.
Vaid tunde pärast Ben Gurion'i kuulutust
tahtsid kuus araabia riiki selle merre uputada.
Iisrael jäi püsima, kuid pidi taas
sõdima 1967. a. kuuepäevases sõjas ja 1973. a. Yom Kippur’i sõjas.
Pärast tuhandeid aastaid pagulust ja 75 aastat oma riiki
püsib Iisrael sise-, lähi- ja kaugemaist vaenlastest hoolimata.
See on tänapäeva ime: juudiriigi taassünd kõige kiuste:
kadumisele määratud rahvas, mis oli pillutatud kõigi nelja tuule poole.
Ja ometi täitusid vanad prohvetikuulutused:
juudi pagulased koguti kokku ja juudi riik taastati kaasajal kõige kiuste.
Endine Iisraeli saadik USAs
ja nüüdne strateegiliste asjade minister Ron Dermer
ütles CBN’i Uudistele, et seda imet on näha üle riigi.
Ja seda on näha kõikjal Iisraelis -
Jeruusalemmas, Tel Aviv’is -
muistne ajalugu ja idufirmariik.
Nii põhjas, lõunas, idas kui läänes on Iisrael tänapäeva ime.
See on 20. sajandi, ehk koguni viimase 2000 aasta suurim ime.
Chris Mitchell, CBN’i Uudised, Jeruusalemm.
Saate lõpetuseks - mainisin, et George oli ära 6 kuud.
Vend, kus olid, mida tegid?
Läksin hoolitsema oma suurima toetaja
ja ühe innukaima kristlike uudiste vaataja, oma 91-aastase isa eest,
kes 17. jaanuaril ülendati - taevasse.
Ja nii oli mul eesõigus veeta temaga aega ja hoolitseda tema eest
tema viimasil maiseil päevil.
See on olnud imeline, suurepärane kogemus ja teekond,
kuid tore ka olla tagasi siin!
Tundsime sust puudust! Kaastunne isa pärast!
Tänan väga!
Rõõm, et George on tagasi!
Tänan vaatamast! Õnnistusi järgmise korrani!
Tõlge: Sulev Kivastik